stanford-oval/wikipedia huggingface dataset:
סרחיו גונסאלס
קריירת אימון

סרחיו החל את קריירת האימון באספניול ב', כאשר לקראת עונת 2013/2014 התמנה לתפקיד עוזר המאמן של הקבוצה. בינואר 2014 כבר התמנה למאמן הראשי של אספניול ב', וב-17 משחקים הוביל את הקבוצה לתשעה ניצחונות ושני הפסדים בלבד.
ב-27 במאי 2014, לקראת עונת 2014/2015 ועל אף חוסר ניסיונו על הקווים, התמנה סרחיו למחליפו של חבייר אגירה כמאמן אספניול. את עונת הבכורה של סרחיו סיימה אספניול במקום העשירי, שיפור של ארבעה מקומות בטבלה מהעונה החולפת תחת אגירה.
באוקטובר 2015, במקביל לתפקידו באספניול, התמנה סרחיו לתפקיד מאמן נבחרת קטלוניה במקומו של ג'רארד לופס.
סרחיו פתח עם הקבוצה את עונת 2015/2016, אך ב-14 בדצמבר 2015, לאחר הפסד 0–1 לסלטה ויגו וכאשר הקבוצה במקום ה-12 בטבלה, פוטר סרחיו מתפקידו.
ב-10 באפריל 2018, לאחר כשנתיים וחצי ללא מועדון, התמנה סרחיו לתפקיד מאמן ריאל ואיאדוליד מליגת המשנה. סרחיו הגיע למועדון שהיה ממוקם 11 בליגה, שמונה מחזורים לסיום העונה. על אף שהפסיד במשחק הבכורה שלו על הקווים (1-0 ביתי לספורטינג חיחון), הוביל סרחיו את הקבוצה לחמישה ניצחונות בשבעת המחזורים הנותרים, והזניק אותה עד למקום החמישי שהקנה לה כרטיס כניסה לפלייאוף ההעפלה. הקבוצה של סרחיו המשיכה בכושר המוצלח שלה וגמלה לספורטינג חיחון עם ניצחון כפול בחצי גמר הפלייאוף, 5-2 בסיכום המפגשים. בגמר הפלייאוף גברה ואיאדוליד 0–3 על נומנסיה במשחק הראשון, ולאחר שוויון 1-1 בגומלין השיגה את הכרטיס לליגה הבכירה.
בעונת 2018/2019 הוביל סרחיו את ואיאדוליד להישרדות בליגה הבכירה. ואיאדוליד סיימה במקום ה-16 בטבלה עם 41 נקודות, ארבע מעל לקו האדום.
ב-11 בינואר 2022 מונה למאמנה של קדיס מלה ליגה.
תארים

גביע המלך הספרדי: 1999/2000
גביע המלך הספרדי: 2001/2002
הסופר קאפ הספרדי: 2002
גביע האינטרטוטו: 2008
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1994/1995 | ל'הוספילט | ספרד הליגה הספרדית השלישית | 6 | 2 | - | - | - | - | - | - | 6 | 2 |
| 1995/1996 | אספניול ב' | ספרד הליגה הספרדית השלישית | 36 | 5 | - | - | - | - | - | - | 36 | 5 |
| 1995/1996 | אספניול | ספרד ליגת העל הספרדית | 0 | 0 | 1 | 0 | - | - | - | - | 1 | 0 |
| 1996/1997 | אספניול ב' | ספרד הליגה הספרדית השלישית | 34 | 2 | - | - | - | - | - | - | 34 | 2 |
| 1997/1998 | אספניול ב' | ספרד הליגה הספרדית השלישית | 34 | 5 | - | - | - | - | - | - | 34 | 5 |
| 1997/1998 | אספניול | ספרד ליגת העל הספרדית | 6 | 1 | - | - | - | - | - | - | 6 | 1 |
| 1998/1999 | אספניול | ספרד ליגת העל הספרדית | 34 | 0 | 4 | 1 | 2 | 0 | - | - | 40 | 1 |
| 1999/2000 | אספניול | ספרד ליגת העל הספרדית | 32 | 0 | 9 | 1 | - | - | - | - | 41 | 1 |
| 2000/2001 | אספניול | ספרד ליגת העל הספרדית | 38 | 4 | 6 | 0 | 6 | 2 | 2 | 0 | 52 | 6 |
| 2001/2002 | דפורטיבו לה קורוניה | ספרד ליגת העל הספרדית | 38 | 4 | 4 | 1 | 10 | 1 | - | - | 52 | 6 |
| 2002/2003 | דפורטיבו לה קורוניה | ספרד ליגת העל הספרדית | 37 | 3 | 6 | 1 | 10 | 0 | 2 | 0 | 55 | 4 |
| 2003/2004 | דפורטיבו לה קורוניה | ספרד ליגת העל הספרדית | 37 | 3 | 3 | 0 | 14 | 1 | - | - | 54 | 4 |
| 2004/2005 | דפורטיבו לה קורוניה | ספרד ליגת העל הספרדית | 34 | 3 | 2 | 0 | 5 | 0 | - | - | 41 | 3 |
| 2005/2006 | דפורטיבו לה קורוניה | ספרד ליגת העל הספרדית | 36 | 3 | 6 | 1 | 6 | 1 | - | - | 48 | 5 |
| 2006/2007 | דפורטיבו לה קורוניה | ספרד ליגת העל הספרדית | 28 | 2 | 5 | 1 | - | - | - | - | 33 | 3 |
| 2007/2008 | דפורטיבו לה קורוניה | ספרד ליגת העל הספרדית | 32 | 5 | 2 | 2 | - | - | - | - | 34 | 7 |
| 2008/2009 | דפורטיבו לה קורוניה | ספרד ליגת העל הספרדית | 28 | 4 | 1 | 0 | 10 | 1 | - | - | 39 | 5 |
| 2009/2010 | דפורטיבו לה קורוניה | ספרד ליגת העל הספרדית | 24 | 0 | 3 | 0 | - | - | - | - | 27 | 0 |
| 2010/2011 | לבאנטה | ספרד ליגת העל הספרדית | 14 | 2 | 2 | 1 | - | - | - | - | 16 | 3 |
| סך הכול בקריירה | סך הכול בקריירה | סך הכול בקריירה | 528 | 48 | 54 | 9 | 63 | 6 | 4 | 0 | 649 | 63 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 2001 | 3 | 0 |
| 2002 | 4 | 0 |
| 2003 | 3 | 0 |
| 2005 | 1 | 0 |
| סה"כ | 11 | 0 |
הערות שוליים

↑  ונסאלס פוטר מאספניול, גאלקה מונה במקומו, באתר ONE‏, 14 בדצמבר 2015
| נבחרת ספרד – מונדיאל 2002 |
| --- | --- | --- |
|  1 קסיאס •  2 טורס •  3 חואנפרן •  4 הלגרה •  5 פויול •  6 היירו •  7 ראול •  8 בראחה •  9 מוריינטס •  10 טריסטן •   11 דה פדרו •  12 לוקה • 13 ריקרדו •  14 אלבלדה • 15 רומרו • 16 מנדייטה • 17 ואלרון • 18 סרחיו • 19 צ'אבי • 20 נדאל • 21 לואיס אנריקה • 22 חואקין • 23 קונטרראס • מאמן: קמאצ'ו |  1 קסיאס •  2 טורס •  3 חואנפרן •  4 הלגרה •  5 פויול •  6 היירו •  7 ראול •  8 בראחה •  9 מוריינטס •  10 טריסטן •   11 דה פדרו •  12 לוקה • 13 ריקרדו •  14 אלבלדה • 15 רומרו • 16 מנדייטה • 17 ואלרון • 18 סרחיו • 19 צ'אבי • 20 נדאל • 21 לואיס אנריקה • 22 חואקין • 23 קונטרראס • מאמן: קמאצ'ו | ספרד |
סרחיו מתחמם במדי לה קורוניה, 2008
סרחיו חוגג שער במדי קטלוניה, 2013
סינצרוס

| סינצרוס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
סוג:: סינצרוס
מינים
 תאו אפריקני
שם מדעי
 Syncerus ‏הודג'סון, 1847

סינצרוס (שם מדעי: Syncerus; מילולית: "Syn" = יחד (ביוונית); "keras" = קרן (ביוונית), כלומר: "קרן מאוחה") הוא סוג של בקר ממוצא אפריקני הכולל כיום מין אחד - תאו אפריקני החי כיום באפריקה שמדרום לסהרה. שני מינים נוספים, גם הם מאפריקה, נכחדו. הסוג התפתח החל מהפליוקן שלפני 3 מיליון שנה מזמננו.
סוג זה דומה מאוד לסוג תאו ובעבר אף היה כלול בו, אך מבנה הקרניים של תאואים אלה הוא בעל עיקול המתפתח כלפי מעלה מהבסיס ולא ממשיך בצורה ישרה כמו אצל התאואים האסייתים. הקרניים גם קצרות בהרבה.
תאואים אלה מגיעים למשקל של מעל 1 טון והם מבין הגדולים שבחיות אפריקה, כשהם מפגינים דו-צורתיות זוויגית לטובת הזכרים.
מינים

מין תאו אפריקני (Syncerus caffer )
תת-מין תאו הכף (Syncerus caffer caffer)
תת-מין תאו היער (Syncerus caffer nanus)
תת-מין תאו סודאני (Syncerus caffer brachyceros)
תת-מין תאו הנילוס (Syncerus caffer aequinoctialis) - שנוי במחלוקת
תת-מין תאו ההרים (Syncerus caffer mathewsi') - שנוי במחלוקת
מין תאו אקואלוטוס (Syncerus acoelotus) - נכחד
מין תאו אנתיקוס (Syncerus antiquus) - נכחד. בעבר נחשב לפלוראוביס.
ויליאם וריטי

קלווין ויליאם וריטי הבן (באנגלית: Calvin William Verity Jr.‏ 26 בינואר 1917 – 3 בינואר 2007) היה איש ממשל ותעשיין אמריקאי, שכיהן כמזכיר המסחר של ארצות הברית בשנים 1987–1989 תחת ממשלו של הנשיא רונלד רייגן.
ביוגרפיה

וריטי נולד בעיר מידלטאון, השוכנת בדרום-מערב אוהיו, לקלווין ויליאם וריטי ורעייתו אובריאן וריטי. כאשר היה תלמיד בפנימייה היוקרתית צ'וט שבקונטיקט, חלק חדר עם ג'ון פיצג'רלד קנדי, מי שלימים יהיה נשיא ארצות הברית. את לימודיו התיכוניים סיים במאקדמית פיליפס אקסטר. אחרי ששירת בצי ארצות הברית, היה לבוגר אוניברסיטת ייל. במשך רוב נתיבתו המקצועית בתעשיית הפלדה, עבד וריטי עבור חברת "ארמקו פלדה", תאגיד אשר נוסד בידי סבו ג'ורג' מ. וריטי. את עבודתו בתאגיד זה החל בשנת 1940, ופרש ממנו בשנת 1982.
בשנים 1980–1981, שימש וריטי כיושב ראש לשכת המסחר של ארצות הברית. ב-1981 הוא כיהן כיו"ר כוח המשימה הדו-מפלגתי של הנשיא רייגן ליוזמות המגזר הפרטי (PSI). ב-1983 הוא מונה לחבר במועצה המייעצת של PSI ולאחר מכן כיהן כחבר במועצת המנהלים של PSI. בין השנים 1979–1984 הוא כיהן כיו"ר המועצה הכלכלית המסחרית של ברית המועצות וארצות הברית, מועצה פרטית של אנשי עסקים אמריקאים וסובייטיים. ביולי 1987 נהרג מזכיר המסחר המכהן, הווארד בולדרייג' בעקבות תאונת רודיאו, ווריטי הועמד על ידי הנשיא רייגן להחליפו.
במהלך כהונתו של וריטי במחלקת המסחר של ארצות הברית, הוא ייסד את היכל התהילה של המסחר ב-1988 במטרה לחלוק כבוד אל העובדים המצטיינים של המחלקה. באותה השנה הוא גם יצר את משרד המסחר והחלל על מנת לתמוך במועצת החלל הלאומית של משרד הרשות המבצעת של נשיא ארצות הברית. משרד זה היה גרסה מוקדמת של המשרד למסחור החלל, משרד שנוסד במטרה לקדם את השימוש המסחרי היעיל בחלל החיצון. על פי העיתונאי ג'ונתן חייט מהעיתון "ניו ריפבליק", שמר וריטי את הרומן "מרד הנפילים" מאת איין ראנד על שולחנו, כולל השורה "האיכות של עשיית עבודתך [...] הוא המדד היחיד של הערך האנושי", מה שהיווה השראה לכהונתו של וריטי כמזכיר המסחר.
וריטי הלך לעולמו ב-3 בינואר 2007 כתוצאה מסיבוכים שנוצרו בעקבות דלקת ריאות, בעיירה ביופורט שבקרוליינה הדרומית. וריטי היה בן 89 במותו. רעייתו, פגי וריטי מתה כשמונה שנים לפניו, ב-20 בינואר 1999, בגיל 81. הוא נקבר בבית העלמין וודסייד שבעיירת הולדתו מידלטאון, אוהיו.
הערות שוליים

↑  Calvin VERITY Jr.'s Obituary on The Cincinnati Enquirer, באתר The Cincinnati Enquirer‏, 5 בינואר 2007 (באנגלית)
1 2  AP‏, C. William Verity Jr., Former Commerce Secretary, 89, Dies, באתר הניו יורק טיימס, 6 בינואר 2007 (באנגלית)
| --- | --- |
בקרת זהויות :  ISNI: 0000 0001 0967 507X  LCCN: n87889028  NARA: 10572390  VIAF: 43369081   WorldCat (עם VIAF): 43369081
טריש ריגן

| --- | --- |
אין תמונה חופשית
 לידה:  13 בדצמבר 1972 (בת 52) המפטון, ארצות הברית 
 מדינה:  ארצות הברית ארצות הברית
 השכלה:  אוניברסיטת קולומביה  אקדמיית פיליפ אקסטר 
 קישורים חיצוניים
 פייסבוק:  RealTrishRegan
 טוויטר:  trish_regan
 
פטרישיה אן ריגן (באנגלית: Patricia Ann Regan; נולדה ב-13 בדצמבר 1972) היא מנחת טלוויזיה אמריקאית וסופרת שמרנית. היא אירחה "את טריש ריגן פריים טיים" ברשת פוקס ביזנס מ-2015 עד 2020.
ריגן הייתה מנחה ב־Bloomberg Television מ-2012 עד 2015, ומנחה ב־CNBC מ-2007 עד 2012. היא גם הייתה מארחת בפוקס ביזנס ותורמת בפוקס ניוז עד מרץ 2020.
חיים מוקדמים

היא הייתה דוגמנית, זכתה במיס ניו המפשייר וייצגה את מדינת הבית שלה בתחרות מיס אמריקה 1994. ריגן המשיכה ללמוד קול בגראץ, אוסטריה, ובקונסרבטוריון ניו אינגלנד למוזיקה בבוסטון לפני שנרשמה לאוניברסיטת קולומביה. היא סיימה את לימודיה באקדמיית פיליפס אקסטר באקסטר, ניו המפשייר ב-1991.  וכן סיימה את לימודיה בקולומביה עם תואר ראשון בהיסטוריה בשנת 2000.
הערות שוליים

↑  "Miss NH in Review". Miss New Hampshire. אורכב מ-המקור ב-14 בדצמבר 2012. נבדק ב-16 בפברואר 2018. {{cite web}}:  (עזרה)
↑  Plevin, Nancy (19 בספטמבר 1993). "Miss N.H. doesn't make it to finals". The Sunday Telegraph. Nashua, NH. Associated Press. p. B7. נבדק ב-5 בספטמבר 2014. {{cite news}}:  (עזרה)
↑  "Celebrating Exeter Women - Exeter Alumnae Circle". Phillips Exeter Academy. נבדק ב-2021-03-20.
↑  Steinberg, Brian (5 במרץ 2015). "Trish Regan Moves to Fox Business From Bloomberg TV". Variety. No. Trish Regan Moves to Fox Business From Bloomberg TV. נבדק ב-7 בדצמבר 2020. {{cite news}}:  (עזרה)
| --- | --- |
בקרת זהויות :  ISNI: 0000 0001 1336 4151  LCCN: n2011000045  SUDOC: 179958283  VIAF: 165548028   WorldCat (עם VIAF): 165548028
דפורסט ריצ'רדס

דפורסט ריצ'רדס (באנגלית: DeForest Richards;‏ 6 באוגוסט 1846 –  28 באפריל 1903) היה בנקאי, חוואי ופוליטיקאי אמריקאי מוויומינג, איש המפלגה הרפובליקנית, שכיהן כמושל ויומינג החמישי מ-1899 ועד מותו. הוא היה ראשון מושלי המדינה שמת בכהונתו.
ראשית חייו

דפורסט ריצ'רדס נולד בצ'ארלסטאון שבניו המפשייר. מוצאו היה מראשוני משפחות המתיישבים שהגיעו ב-1630 מצד משפחת אביו, וב-1640 מצד משפחת אמו. סבו מצד אביו, ויליאם ג'רוויס, מונה ב-1802 כקונסול ארצות הברית בפורטוגל על ידי הנשיא תומאס ג'פרסון. אביו, ג'. דפורסט ריצ'רדס, היה כומר ומחנך מוביל ששימש כנשיא אוניברסיטת המדינה של אלבמה בטסקלוסה.
ריצ'רדס סיים בהצטיינות את לימודיו באקדמיית קימבול יוניון ולמד באקדמיית פיליפס אנדובר במסצ'וסטס. ב-1871 הוא נשא לאישה את אלסי ג'יין אינגרסול, ילידת אלבמה שמוצאה ממשפחה מכובדת מצפון מזרח ארצות הברית. לשניים נולדו בת ובן, ג'. דה פורסט ריצ'רדס, לימים בנקאי ושחקן פוטבול.
קריירה

ריצ'רדס עבר ב-1865 לאלבמה במהלך תקופת השיקום שלאחר מלחמת האזרחים האמריקאית יחד עם אביו כדי לנהל מטע כותנה. בגיל 21 הוא נבחר למושב בית המחוקקים הראשון של אלבמה לאחר תקופת השיקום. ב-1868 הוא נבחר כשריף של מחוז וילקוקס, תפקיד בו הוא שימש במשך ארבע שנים. הוא פרש מהפוליטיקה ופתח עסק לבורסקאות, שבהמשך נכנס לחובות. הוא ארגן מחדש את העסק ובמשך שנתיים עבד כסנדלר כדי לפרוע את חובות העסק וכדי לצבור הון לעסק חדש. לאחר מכן הוא פתח עסק מצליח בקמדן, אלבמה והיה למנהיג בקהילה.
ב-1885 עבר ריצ'רדס לשדרן שבנברסקה, שם הוא המשיך בעסקי הסחר ושימש כגזבר המחוז.
בעקבות הצלחתו בשדרן, עבר ריצ'רדס לדאגלס שבטריטוריית ויומינג, שם הוא פתח בית מסחר בשם "ריצ'רדס ולידל". הוא גם סייע להקים את הבנק הלאומי הראשון של דאגלס, ושימש כנשיאו הראשון. גם בית המסחר וגם הבנק נחלו הצלחה רבה, וריצ'רדס עבר לפוליטיקה, נבחר כראש עיריית דאגלס, פיקד על המשמר הלאומי של ויומינג, השתתף בוועידת החוקה לקראת קבלתה של ויומינג כמדינה בארצות הברית, וכיהן בסנאט המדינתי.
מושל ויומינג

ב-1898 נבחר ריצ'רדס כמועמד המפלגה הרפובליקנית למשרת מושל ויומינג, ובבחירות הכלליות הוא הביס את מועמד המפלגה הדמוקרטית, הוראס אלגר, בהפרש של 1,394 קולות.
כמושל, קידם ריצ'רדס את צמצום השליטה של הממשלה הפדרלית על אדמות המדינה. הוא תמך בהעברתן של קרקעות בבעלות פדרלית אל המדינה, והתנגד להחכרה של קרקעות על ידי הממשלה הפדרלית לצורך מרעה, והעדיף בעלות של המדינה או שימוש חופשי. באותה תקופה הוא קידם הקמת מוסדות בניהול המדינה,  הקצאת כספים על ידי בית המחוקקים לבתי הסוהר, מוסדות לחולי נפש, בית חולים כללי, בית ספר למוגבלים, ומעון לחיילים ומלחים. הוא תמך בסלילת מסילות ברזל, ושימש כמנהל בחברת רכבות שניסתה לקשר את יוניון פסיפיק לאזורי כרייה בוויומינג.
ב-1902 התמודד ריצ'רדס על תקופת כהונה שנייה כמושל, והביס את ג'ורג' ט. בק, בהפרש הקולות הגבוה ביותר במדינה מאז הקמתה ב-1890.
מותו

דפורסט ריצ'רדס נפטר בביתו שבשאיין ב-28 באפריל 1903, ארבעה חודשים לאחר בחירתו לתקופת כהונה שנייה, כתוצאה ממחלת כליות. הוא נטמן בבית הקברות לייקויו שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1768-1769.
A.W. Bowen, Progressive men of the state of Wyoming, 1903,  A.W. Bowen & Co, pp. 18-22.
משבר אדיסוניאני

| --- | --- |
 תחום:  רפואת חירום 
 סיווגים
 ICD-10:  E27.2 
 ICD-11:  5A74.1 
 
משבר אדיסוניאני (באנגלית: Addison's crisis או Adrenal crisis) הוא מצב חירום רפואי, שבו קיימת אי ספיקה חמורה של בלוטת יותרת הכליה הגורמת למחסור בהורמונים קורטיזול ואלדוסטרון.. קורטיזול הוא גלוקוקורטיקואיד המיוצר בקורטקס (קליפה) של בלוטת יותרת הכליה. הוא מופרש כתגובה של הגוף למצבי סטרס שונים והוא גורם לעלייה ברמת הגלוקוז הזמין ובלחץ הדם.
משבר אידיסוניאני עשוי להיות תוצאה של גורמים שונים, בהם מחלת אדיסון שלא אובחנה או לא טופלה, דימום מבלוטת האדרנל, הפסקה פתאומית ולא הדרגתית בנטילת גלוקוקורטיקואידים והפרעות בפעילות בלוטת ההיפופיזה. חולים הסובלים ממחלת אדיסון, מהיפרפלזיה מולדת של האדרנל או מכל בעיה ראשונית אחרת של בלוטת האדרנל, עשויים לפתח משבר אדיסוניאני כתוצאה מסטרס פיזי או נפשי, טראומה גופנית או זיהום.
אבחנה של משבר אדיסוניאני נעזרת בבדיקות הכוללות בדיקת גירוי להורמון ACTH וכן בדיקת רמת הקורטיזול, הגלוקוז, האשלגן והנתרן בדם.
משבר אדיסוניאני הוא מצב חרום אנדוקריני והוא דורש טיפול מיידי באמצעות מתן של הידרוקורטיזון (תחליף סינתטי להורמון קורטיזול) תוך ורידי או תוך שרירי. אם החולה סובל מירידה בלחץ הדם יהיה צורך בטיפול תומך שיכלול מתן נוזלים באופן תוך ורידי ומתן של תחליף אלדוסטרון‏. מתן גלוקוז תוך ורידי יידרש במצבים בהם החולה סובל מהיפוגליקמיה. אם הגורם למצב הוא זיהום, יהיה צורך לעיתים גם בטיפול אנטיביוטי. חלק מהחולים במחלת אדיסון מונחים לשאת איתם מזרקים אישיים המכילים הידרוקורטיזון, לצורך טיפול מיידי במידת הצורך.
סימנים וסימפטומים

כאבים דוקרים פתאומיים ברגליים, בגב התחתון או בבטן
בלבול, פסיכוזה, דיבור משובש
עייפות
פרכוס לא אפילפטי
חום
תת לחץ דם
היפרקלמיה (רמת אשלגן גבוהה בדם)
היפרקלצמיה (רמת סידן גבוהה בדם) - נגרמת כתוצאה משילוב של עלייה ברמת הסידן בנוזל החוץ תאי וירידה בהפרשתו של הסידן דרך הכליה בשל ירידה בנפח הדם. מתן של עירוי תוך ורידי של סליין צפוי לשפר את המצב יחסית במהירות.
היפוגליקמיה (רמת גלוקוז נמוכה בדם)
היפונתרמיה (רמת נתרן נמוכה בדם)
תת פעילות של בלוטת התריס - ירידה ברמת ההורמון T4
הקאות והתייבשות
התעלפות או תת לחץ דם תנוחתי
הערות שוליים

1 2  "Acute adrenal crisis (Addisonian crisis)". Endocrine Surgery Encyclopedia. UCLA Health System. נבדק ב-14 באוגוסט 2013. {{cite web}}:  (עזרה)
↑  בלוטת יותרת הכליה Adrenal, באתר עמלנט (מאורכב בארכיון האינטרנט)
↑  "Addison's Disease". National Endocrine and Metabolic Diseases Information Service. אורכב מ-המקור ב-28 באוקטובר 2007. נבדק ב-14 באוגוסט 2013. {{cite web}}:  (עזרה)
↑  Muls, E.; Bouillon, R.; Boelaert, J.; Lamberigts, G.; Van Imschoot, S.; Daneels, R.; De Moor, P. (1982). "Etiology of hypercalcemia in a patient with Addison's disease". Calcified Tissue International. 34: 523–526. doi:10.1007/BF02411297.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טק ניין

| --- | --- |

 לידה:  8 בנובמבר 1971 (בן 53) קנזס סיטי, מיזורי, ארצות הברית 
 שם לידה:  Aaron Dontez Yates 
 שם במה:  Tech N9ne 
 מוקד פעילות:  קנזס סיטי, ארצות הברית
 תקופת הפעילות:  מ-1991 
 מקום לימודים:  תיכון סאות'ווסט 
 עיסוק:  זמר
 סוגה:  ראפ, היפ-הופ
 חברת תקליטים:  Strange Music
 צאצאים:  Reign Yates 
 מספר צאצאים:  3 
 פרסים והוקרה:  Kansas Music Hall of Fame (2021) 
 www.therealtechn9ne.com
 פרופיל ב-IMDb
 
ארון דונטז ייטס (באנגלית: Aaron Dontez Yates; נולד ב-8 בנובמבר 1971), הידוע גם בשם הבמה טק ניין (Tech N9ne), הוא ראפר אמריקאי.
ב-1999 הקים טק ניין ביחד עם טראוויס או'גוין את חברת התקליטים העצמאית Strange Music. הוא מכר במהלך הקריירה מעל מיליון אלבומים, והמוזיקה שלו שולבה בסרטים, תוכניות טלוויזיה ומשחקי מחשב.
שם הבמה שלו נלקח מהאקדח החצי אוטומטי TEC-9, כינוי זה ניתן לו על ידי הראפר Black Walt בשל סגנון הראפ המהיר שלו המכונה צ'ופר (Chopper). מאוחר יותר טק ניין הבהיר את המשמעות ה"עמוקה" יותר של הכינוי שלו, "Tech" מסמל את טכניקת הראפ שלו ו"N9NE) "Nine) הוא מספר המסמל שלמות.
ילדותו

טק ניין נולד בקנזס סיטי, ארצות הברית. אימו, שהייתה קתולית אדוקה, סבלה מאפילפסיה ומזאבת ואביו החורג היה מוסלמי. הוא נהג להסתובב מסביב לבניינים נטושים עם חברו הטוב, בריאן דניס, בתקווה שהוא יוכל להצליח לצלם רוחות רפאים. ב-2003 נורה דניס למוות על ידי הבעל לשעבר של חברתו, אירוע שדחף את טק נייו להביע את תסכולו במוזיקה שיצר.
קריירה > 1997 - 2007

בתחילת הקריירה היה טק ניין חבר בהרכב Black Mafia, שהוקם ב-1991. בשנת 1993 הוא חתם בחברת ההקלטות Perspective Records כחבר בלהקת Nnutthowze, אולם בשל פירוק הלהקה בוטל החוזה. בשנים הבאות המשיך טק ניין ועבר בין מספר חברות תקליטים אולם לא הוציא אלבום.
ב-1997 טק ניין הצטרף ללהקה The Regime, שהוקמה על ידי הראפר Yukmouth. באותה השנה שיר שכתב "Questions" הופיע בפסקול של הסרט גאנג רילייטד. ב-1999 טק ניין התארח בשיר "The Anthem" של צמד הראפ Sway & King Tech יחד עם הראפרים: ריזה, אמינם, אקזיביט, פרעה מונץ' ,צ'ינו אקס אל, KRS-One, ג'איו פאלוני ו-קול ג'י ראפ. ב-1999 הוא הוציא את אלבום הבכורה שלו, "The Calm Before the Storm", דרך Midwestside Records, ובסוף אותה השנה ייסד את חברת התקליטים העצמאית Strange Music יחד עם טראוויס או'גוין.
ב-2001 טק ניין הוציא לאור את האלבום "Anghellic" בחברת התקליטים JCOR Records. לאחר ויכוחים על קידום המכירות של האלבום, טק ניין עזב את JCOR Records וסכם עם החברה שיוכלו לשמור על הזכויות של האלבום. שנה לאחר מכן, הוא הוציא לאור את האלבום "Absolute Power", שבו ארח את D12. האלבום הגיע למקום 79 במצעד בילבורד 200. ב-2006 הוא הוציא לאור את האלבום "(Everready (The Religion" וב-2007 הוא הוציא לאור את האלבום "Misery Loves Kompany". טק ניין הכריז שהאלבום "Misery Loves Kompany" הוא האלבום הראשון מסדרת האלבומים "Tech N9ne Collabos", שבה הוא מארח אומנים רבים.
קריירה > 2008 - היום

ב-2008 הוא הוציא לאור את האלבום Killer, שבו ארח את הראפרים קריז קליקו, אייס קיוב וסקארפייס. בספטמבר אותה השנה, טק ניין עבר את רף מכירת מיליון העותקים. באפריל 2009 הוא הוציא לאור את האלבום "Sickology 101", שהוא האלבום השני מסדרת האלבומים "Tech N9ne Collabos", באלבום הוא מארח את הראפרים צ'ינו אקס אל, קרייזי בון וקרוקד איי. באוקטובר 2009 טק ניין הוציא לאור את האלבום ".K.O.D", ראשי תיבות של King of Darkness (בתרגום חופשי: מלך החשכה), באלבום הוא עוסק בהתמודדות עם המחלות של אמו. ב-2010 הוא הוציא לאור את המיני אלבום "The Lost Scripts of K.O.D", שכלל שירים שלא נכנסו לאלבום ".K.O.D". באותה השנה טק ניין הוציא לאור את האלבום "The Gates Mixed Plate", שהוא השלישי מסדרת האלבומים "Tech N9ne Collabos".
ב-7 ביוני 2011, טק ניין הוציא לאור את האלבום "All 6's And 7's", שבו אירח אומני היפ הופ ידועים כמו: סנופ דוג, ליל ויין, טי-פיין, טוויסטה, באסטה ריימס, קנדריק לאמאר, B.o.B ,אי-40 ,ילאוולף והופסין. האלבום הגיע למקום הרביעי במצעד בילבורד 200, וכ56 אלף עותקים נמכרו בשבוע הראשון להשקת האלבום ועד ספטמבר 2012 נמכרו כ-208 אלף עותקים. נוסף לכף, האלבום הגיע למקום ה24 במצעד האלבומים הקנדים.
ב-2011 טק ניין הוציא לאור את האלבום "Welcome to Strangeland", שבו הוא מארח אומנים שונים מחברת התקליטים שלו Strange Music. באותה השנה טק ניין התארח בשיר "Interlude" של ליל ויין. ב-30 ביולי 2013, טק ניין הוציא לאור את האלבום השלושה עשר שלו, "Something Else", שהגיע למקום ה4 במצעד בילבורד 200.
דיסקוגרפיה > סולו

1999 - The Calm Before the Storm
2000 - The Worst
2001 - Anghellic
2002 - Absolute Power
2006 -(Everready (The Religion
2007 - Misery Loves Kompany
2008 - Killer
2009 - Sickology 101
2009 - .K.O.D
2010 - The Gates Mixed Plate
2011 - All 6's And 7's
2011 - Welcome to Strangeland
2013 - Something Else
2014 - Strangeulation
2015 - Special Effects
דיסקוגרפיה > מיני אלבום

2010 - .The Lost Scripts of K.O.D
2010 - Seepage
2012 - Klusterfuk
2012 - .E.B.A.H
2012 - Boiling Point
דיסקוגרפיה > מיקסטייפ

2010 - Bad Season (עם DJ Whoo Kid ו-DJ Scream)
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה של בילבורד | 2024 | שיר הארד רוק מוביל | "Ronald" | מועמדות |  |
הערות שוליים

1 2  Tech N9ne Reaches Million Sales Milestone, Recalls Ups & Downs Of Career
↑  ליאור שינברגר ונתי חסיד, חוצה גבולות: הקצב של טק ניין, באתר nrg
↑  Black Walt - #1 Draft Pick bio on CDBaby.com
↑  The Belly of the Beast
↑  Tech N9ne Says He Found Success On The Road
↑  Miser Loves Kompany Review
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
| --- | --- |
בקרת זהויות :  BnF: cb179135945 (data)  ISNI: 0000 0000 4094 0786  LCCN: n2004143186  MusicBrainz: dde3d9b1-0e44-48bc-b0c9-d739b3570000  VIAF: 38775977   WorldCat (עם VIAF): 38775977
רוברט טוד לינקולן

רוברט טוד לינקולן (באנגלית: Robert Todd Lincoln;‏ 1 באוגוסט 1843 – 26 ביולי 1926) היה מדינאי אמריקאי, מזכיר המלחמה של ארצות הברית. בנו הבכור של נשיא ארצות הברית, אברהם לינקולן.
חייו

רוברט טוד לינקולן נולד בספרינגפילד שבאילינוי. הוא היה הבכור מבין ארבעה בנים שנולדו לאברהם לינקולן ולרעייתו מרי טוד, והיחיד ביניהם שהגיע לבגרות.
כנער התחנך בפנימיית פיליפס אקסטר, בניו המפשייר, אותה סיים ב-1860, ובשנים 1861 עד 1864, במקביל לכהונת אביו כנשיא, למד באוניברסיטת הרווארד.
עם סיום לימודיו נרשם לבית הספר למשפטים בהרווארד, אך התגייס לצבא הצפון כדי להילחם במלחמת האזרחים. הוא שירת מספר שבועות כקפטן, תחת פיקודו של יוליסס ס. גרנט, אך לא היה מעורב בפועל בקרבות של ממש, עד לסיום המלחמה באפריל 1865. הוא היה עד למעמד הכניעה של צבא הדרום ב-9 באפריל.
שישה ימים מאוחר יותר נרצח אביו בוושינגטון. לאחר הרצח עבר יחד עם אימו ואחיו טד לשיקגו, שם השלים את לימודיו במשפטים. ב-1867 מונה לעורך-דין. ב-1868 נישא למרי, והזוג הביא לעולם שלושה ילדים. ב-1875, על רקע מה שראה כבזבזנותה וניהול לקוי של רכוש המשפחה, היה לינקולן מעורב באשפוזה הכפוי של אימו מרי טוד בבית חולים פסיכיאטרי באילינוי למשך שלושה חודשים. מרי טוד לא סלחה לבנה על אשפוזה וסירבה לדבר איתו כל שארית חייה.
לינקולן מת ב-1926. הוא לא נקבר לצד יתר בני משפחתו באנדרטת קבר לינקולן שבספרינגפילד, אלא בבית הקברות הלאומי ארלינגטון שבווירג'יניה.
קריירה פוליטית

ב-1877 סירב לינקולן להצעתו של הנשיא רתרפורד הייז להתמנות לתפקיד עוזרו של מזכיר המדינה, אך ב-1881 קיבל על עצמו להתמנות לשר המלחמה בממשלו של הנשיא ג'יימס גרפילד. בתפקיד זה כיהן בשנים 1881 עד 1885, גם לאחר הירצחו של גרפילד ולאחר שצ'סטר ארתור התמנה לנשיא. 
בשנים 1889 עד 1893 כיהן לינקולן כשגריר ארצות הברית בבריטניה, ולאחר מכן שב לעסקים פרטיים כעורך דין, וכן לעסוק בתחביבו כאסטרונום חובב.
טריוויה

לינקולן הבן לא נכח בתיאטרון "פורד", בערב בו נרצח אביו על ידי מתנקש, אף על פי שהיה בין המוזמנים. לעומת זאת, בעת היותו מזכיר המלחמה בממשלו של גרפילד, נכח לינקולן בתחנת הרכבת בה בוצעה ההתנקשות, והיה עד ראייה לרצח. באורח דומה הוזמן לינקולן ב-6 בספטמבר 1901 לתערוכת "פאן-אמריקן", בבאפלו שבניו-יורק, ושהה לא הרחק מהמקום בו נורה הנשיא ויליאם מקינלי בידי אנרכיסט.
אירוע מוזר נוסף אליו נקשר לינקולן היה הצלתו מפציעה או ממוות בשנת 1863 או 1864. על פי עדותו של לינקולן, בהיותו בתחנת הרכבת בעיר ג'רזי סיטי, הוא עמד על הרציף ונדחף על ידי ההמון שצבא על דלתות הרכבת. לינקולן איבד את שיווי משקלו ונפל אל המרווח שבין הרציף לרכבת שכבר החלה בתנועה. למזלו, משך אותו אדם מאחור והחזירו אל הרציף. הוא זיהה בקלות את מצילו, השחקן המפורסם באותן שנים אדווין בות'. אחיו של בות' היה ג'ון וילקס בות', רוצחו של אברהם לינקולן ב-1865.
הערות שוליים

↑  שלושת בניו האחרים של לינקולן מתו בגילאים 3,12, ו-18
| --- | --- |
בקרת זהויות :  NLI: 987007277054605171  PLWABN: 9810531667705606  BIBSYS: 9053675  BnF: cb16660690q (data)  GND: 1024820939  ISNI: 0000 0000 2161 6024  LCCN: n50051491  NARA: 10581124  SNAC: w6445mkd  VIAF: 60326336   WorldCat (עם VIAF): 60326336